**Dohoda riešení 2% z dane pre rok 2024**

*uzatvorená na základe § 51 zákona č. 40/1964 Zb. Občiansky zákonník medzi*

**Občianske združenie Borská 4**, sídlom: Borská 693/4, 841 04 Bratislava-Karlova Ves, Slovenská republika, IČO: 42259410, Registrový úrad: MV SR, Registračné číslo: VVS/1-900/90-38490, IBAN: SK75 8330 0000 0028 0148 0381 ***(ďalej len “Škôlkové OZ”)***

a

**Občianske združenie Zelená iniciatíva**, sídlom: Trenčianska 696/37, 821 09 Bratislava-Ružinov, Slovenská republika, IČO: 51230780, Registrový úrad: MV SR, Registračné číslo: VVS/1-900/90-52415, IBAN: SK90 1100 0000 0029 4716 2300 ***(ďalej len “Núdzové OZ”)***

***Škôlkové OZ a Núdzové OZ ďalej spolu len “Zmluvné strany”***

1. Pre nižšie uvedené skutočnosti nemôže Škôlkové OZ v roku 2024 čerpať 2 % (resp. 3 %) z dane (***ďalej len “2 % z dane”***), preto sa Zmluvné strany dohodli na tomto náhradnom riešení.
2. Čerpanie 2 % z dane upravuje § 50 zákona č. 595/2003 Z.z. o daniach z príjmov ***(ďalej len “ZoDP”)*** .
3. Pre prijímanie 2 % z dane zákon vyžaduje, aby sa prijímateľ každoročne registroval do centrálneho registra prijímateľov vedenom Notárskou komorou Slovenskej republiky (§ 50 ods. 6 písm. c) v spojení s § 50 ods. 7 ZoDP).
4. V novembri 2023 Škôlkové OZ požiadalo notára o osvedčenie podmienok pre prijímanie 2 % z dane, avšak notár nemohol také osvedčenie vydať, nakoľko zistil porušenie podmienok stanovených pre prijímateľo 2 % z dane.
5. Podľa zákona, ak o. z. prijme z 2 % z dane viac ako 3.320 eur, je povinné do 16 mesiacov odo dňa zverejnenia ročného prehľadu prijímateľov zverejniť špecifikáciu použitia prijatého podielu v Obchodnom vestníku (§ 50 ods. 13 ZoDP).
6. Ročný prehľad prijímateľov sa zverejňuje za predchádzajúci rok zverejňuje finančné riaditeľstvo vždy do 31. januára bežného roka (§ 50 ods. 12 ZoDP).
7. Škôlkové OZ v roku 2020 prijalo z 2 % z dane 5322,23 EUR. V januári roku 2021 finančné riaditeľstvo zverejnilo zoznam. Do 31.05.2023 preto malo Škôlkové OZ zverejniť spôsob použitia týchto 2 % z dane.
8. Prirodzenou obmenou členov v Škôlkovom OZ bola narušená personálna kontinuita, preto Škôlkové OZ túto povinnosť nesplnilo.
9. Dôsledkom je, že Škôlkové OZ nie je pre rok 2024 registrované pre prijímanie 2 % z dane.
10. Keďže je v záujme Škôlkového OZ, resp. jeho členov, resp. “škôlko-povinných” detí jeho členov, aby Škôlkové OZ využilo aj tento zdroj financií (2 % z dane) v prospech škôlky, udialo sa nasledovné:
	1. Člen Škôlkového OZ Branislav Welter (otec Katky navštevujúcu Lienky) zabezpečil od svojej tety Svetlany Bartoňovej Núdzové OZ, registroval ho ako prijímateľa 2 % z daní pre rok 2024 a keď sa dohodli, že v ňom urobia nasledovné zmeny;
	2. jediným členom Núdzového OZ bude Škôlkové OZ;
	3. jediným predsedom Núdzového OZ bude predsedkyňa Škôlkového OZ;
	4. zriadi sa nový účet Núdzového OZ v Tatra banke (viď. IBAN v záhlaví), ktorý bude pod kontrolou predsedkyne Škôlkového OZ;
	5. zmenia sa adekvátne stanovy, aby zodpovedali použitiu Núdzového OZ;
	6. nebude sa meniť názov a sídlo Núdzového OZ, nakoľko by to mohlo byť prekážkou v čerpaní 2 % z daní pre rozpory v registri prijímateľov a evidenciou Ministerstva vnútra SR.
11. Núdzové OZ sa touto zmluvou zaväzuje zdržať sa akejkoľvek vlastnej aktivity v roku 2024; najmä sa zaväzuje predchádzať situáciám, ktoré by mohli odčerpať prostriedky prijaté z 2 % z daní.
12. **Núdzové OZ sa zaväzuje bezodkladne po prijatí poslať všetky prijaté prostriedky z 2 % z daní na bankový účet Škôlkového OZ** uvedený v záhlaví tejto zmluvy; krátené len o poplatok za vedenie bankového účtu.
13. Škôlkové OZ sa v súlade s ust. § 50 ods. 10 ZoDP zaväzuje, že 2 % z dane poukázané Núdzovým OZ použije len na účely vymedzené v § 50 ods. 5 ZoDP a je povinné preukázať Núdzovému OZ použitie podielu zaplatenej dane dokladmi, aby Núdzové OZ mohlo preukázať účel použitia dane v prípade kontroly.
14. Zmluvné strany súhlasia so zverejnením tejto dohody (s anonymizovanými podpismi) primeraným spôsobom tak, aby sa o nej mohli dozvedieť členovia Škôlkového OZ; najmä jej zverejnením v šatniach MŠ Borská, na webstránkach MŠ Borská, cez Edupage a pod.

V Bratislave, dňa 18.03.2024

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_**Škôlkové OZ**zast. Zuzana Olgyayová, predseda | **\_\_\_\_\_\_\_\_\_\_\_\_\_\_\_\_\_\_\_\_\_\_\_****Núdzové OZ**zast. Zuzana Olgyayová, predseda |